Diari Oficial de la Generalitat Valenciana


Sumari del DOGV 1813, del 26-06-1992 (1992/825279)

ORDRE de 8 de juny de 1992, de la Conselleria de Sanitat i Consum, sobre implantació del Registre de Comandes de Subministrament i Ordres de Prestacions de Serveis.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/08/(1)/dof/vci/html**

### Dades del document

Número de DOGV
:   1813

Data del DOGV
:   26-06-1992

Secció del DOGV
:   DISPOSICIONS GENERALS

Número del document
:   1992/825279


Data del document
:   08-06-1992

Organisme emissor
:   Conselleria de Sanitat i Consum

Tipus de document
:   Ordre

Ordre de 8 de juny de 1992, de la Conselleria de Sanitat i Consum, sobre implantació del Registre de Comandes de Subministrament i Ordres de Prestacions de Serveis.  
L?experiència de gestió acumulada des de l?efectivitat de les transferències de sanitat a la Comunitat Valenciana ha fet palesa la necessitat de regular els circuits administratius de decisió de despeses.  
En aquest sentit pareix necessari estructurar un mecanisme que, sense perjudici de l'agilitat administrativa que requereix el sistema, siga capaç de conciliar la decisió de la despesa amb l?òrgan competent per exercir-la i assabentar els proveïdors de les persones que exerceixen aquesta responsabilitat.  
Per tot això i amb aquesta finalitat, escau que en els centres de gestió dependents del SVS s?establesca un mecanisme de control i registre de les obligacions que es produesquen en el propi sistema sanitari, amb indicació expressa de les persones autoritzades.  
Per tant, i fent ús de les facultats que tinc atribuïdes,  
ORDENE:  
Article primer Regular en aquesta ordre les relacions comercials que puga haver-hi entre el Servei Valencià de Salut i tercers creditors del sistema sanitari públic valencià, atenent en tot cas la normativa contractual vigent. Aquesta ordre serà d'aplicació en tots els centres de gestió que disposen de fons amb càrrec als programes 412.20, Salut pública; 412.21, Atenció primària, i 412.22, Assistència especialitzada.  
No obstant això, resten excloses d'aquesta ordre aquelles obligacions que calga atendre a través de la caixa fixa. Igualment, les que es tramiten i es puguen de forma centralitzada, mitjançant les direccions territorials o les gerències d'àrea, si escau.  
Article segon  
Per a l'execució normal dels crèdits destinats a despeses de funcionament i inversions, cada centre de gestió del SVS haurà de disposar d'un Registre de Comandes de Subministrament i Ordres de Prestacions de Serveis amb les submissions atorgades per la normativa vigent a l?òrgan de contractació corresponent, el qual caldrà que s'assabente immediatament de les despeses que efectivament s'hi produesquen.  
Article tercer  
La informació que ineludiblement haurà de contenir aquest registre serà la identificació del proveïdor (NIF, raó social, etc.), la naturalesa econòmica de l'ordre i l'avaluació econòmica del volum de despesa que comporta.  
Article quart  
Serà requisit indispensable dels pagaments que es facen amb càrrec al pressupost del SVS en matèria de despeses de funcionament i inversions, que s'hi adjunte la documentació acreditativa d'haver-se efectuat la comanda de subministrament o l'ordre de prestació de serveis per part de l?òrgan de contractació autoritzat per a cada centre de gestió.  
Article cinqué  
Cada centre haurà d?assabentar els proveïdors amb els que tinga normalment una relació comercial de la identificació de l?òrgan de contractació, per tal de poder sol·licitar les prestacions de serveis o subministraments corresponents i que siguen necessàries per al desenvolupament normal dels serveis.  
Article sisè  
No podrà fer-se cap comanda de subministrament ni ordre de prestacions de serveis sota les signatures PA o PO, llevat quan es facen segons un manament normatiu que ho autoritze.  
DISPOSICIO TRANSITORIA  
Faculte la Direcció General de Règim Econòmic perquè amb la data límit de 30 de juny de 1992 determine internament els circuits administratius.  
DISPOSICIO FINAL  
Faculte la Direcció General de Règim Econòmic per a desplegar el contingut d'aquesta ordre per tal d'aconseguir un major control eficient de les despeses públiques sanitàries.  
València, 8 de juny de 1992.  
El conseller de Sanitat i Consum,   
JOAQUIN COLOMER SALA


Còpia Permalink ELI